

 GRADSKO VIJEĆE

KLASA:026-01/11-01/1

URBROJ:2186/18-02/1-11-2

Ludbreg, 31. ožujka 2011.

 Na temelju članaka 35. i 59. Zakona o lokalnoj i područnoj (regionalnoj) samoupravi (“Narodne novine” br. 33/01,60/01-vjerodostojno tumačenje, 129/05, 109/07, 125/08 i 36/09) i članaka 33. i 103. Statuta Grada Ludbrega (“Službeni vjesnik Varaždinske županije” br. 23/09) Gradsko vijeće Grada Ludbrega na 17. sjednici održanoj 31. ožujka 2011. godine **d o n o s i**

#### O D L U K U

**O IZMJENAMA I DOPUNAMA ODLUKE**

# **O OVLASTIMA, NAČINU IZBORA I FINANCIRANJA**

### **MJESNIH ODBORA NA PODRUČJU**

# **GRADA LUDBREGA**

Članak 1.

 U Odluci o ovlastima, načinu izbora i financiranja mjesnih odbora na području Grada Ludbreg (“Službeni vjesnik Varaždinske županije” br. 2/11) briše se članak 5.

Članak 2.

 U članku 18. Odluke u stavku 2. briše se alineja 2. /-*imenuje članove stalnog sastava Gradskog izbornog povjerenstva za njihovo provođenje/.*

Članak 3.

 U članku 32. mijenja se stavak 2. tako da glasi:

 “Stalni sastav Gradskog izbornog povjerenstva imenuje GRADSKO VIJEĆE GRADA LUDBREGA, a čine ga predsjednik i njegov zamjenik, te dva člana i dva njihova zamjenika”.

Članak 4.

 U članku 43. mijenjaju se stavci 3. i 4. tako da glase:

 “Protiv rješenja na prigovor Gradskog izbornog povjerenstva, u zaštiti izbornog prava političke stranke, kandidati te najmanje 5 % birača izborne jedinice u kojoj se provode izbori za vijeća mjesnih odbora imaju pravo podnijeti žalbu Odboru za statut i poslovnik Gradskoga vijeća Grada Ludbrega.

 Žalba iz prethodnog stavka podnosi se Odboru za statut i poslovnik Gradskoga vijeća u roku od 48 sati računajući od dana kad je primljeno pobijano rješenje.”

Članak 5.

 Ova Odluka stupa na snagu danom objave u “Službenom vjesniku Varaždinske županije”.

 **Predsjednik**

 **Gradskoga vijeća: Slavko Blagaj**